O maşină de Poliţie a fost implicată într-un accident pe DN29, în localitatea Dumbrăveni din județul Suceava.
Maşina de poliţie se afla în misiune, când a fost acroșată de un alt autoturism. Autovehiculul care rula în fața autospecialei nu a acordat prioritate și s-a angajat întru-un viraj la stânga acroșând autospeciala care se afla în depășire, potrivit Adevarul.
Mașina de poliție a ajuns într-un șanț, cu avarii la nivelul aripii drepte și elementelor de caroserie de pe partea dreaptă.
În urma evenimentului rutier nu au rezultat victime, nici agentul și nici celălalt șofer nu au suferit leziuni.
O altă mașină de Poliție a fost avariată în noaptea de 24 spre 25 februarie 2024, în Neamț, urma unei coliziuni care s-a produs la intrarea dinspre Bicaz în municipiul Piatra Neamț.
Din primele verificări a rezultat că şoferul autoturismului care a provocat accidentul nu ar fi acordat prioritate de trecere. În aceste condiţii, şoferul care a încălcat o banală normă rutieră va rămâne fără permis.